MIROSLAVA SIHELSKÁ

MILUJEM AKO VIEM

(ukážka)

Zbierka básní

Grafická a technická spolupráca: Fujas Štefan, Ličko Michal

Edícia: MEA 2000 o. z.– Mladá Éra Autorov nového tisícročia

Autorské práva vyhradené

ISBN 978-80-560-0086-1

I. Kapitola

Vyznanie

„ Ľúbiť, len teba chcem,

ľúbiť, len Teba viem.

Ľúbiť, len Teba

nikdy neprestanem,

Ľúbiť, len Teba

navždy budem...“

Bez Teba

Bez Teba môj život

smutný je,

bez Teba ja stále sama

žijem.

Bez Teba večer

zaspávam,

bez Teba sa ráno

zobúdzam.

Bez Teba trávim

voľné dni,

bez Teba život nie je

vôbec úžasný.

Diaľka

Diaľka delí nás,

kvôli tej diaľke

nebudeme spolu zas.

Diaľka nás rozdeľuje,

no aj kvôli diaľke

ja stále Ťa milujem.

Diaľka je našou

prekážkou veľkou,

no ja napriek diaľke

chcem byť len s Tebou.

Diaľka nás delí od seba,

ja nechcem byť už viac

bez Teba.

Diaľka sa medzi nás

postavila, a vôbec netuší,

čo tým spôsobila.

Nečakám

Nečakám na Tvoju lásku,

pretože viem, že mi ju nemôžeš dať.

Nečakám na Tvoje objatie,

pretože viem, že ma nemôžeš objímať.

Nečakám na Tvoje bozky,

pretože viem, že ma nesmieš bozkávať.

Nečakám na nič od Teba,

hoci by som chcela všetko Tvoje mať.

Srdcom Ti píšem

Srdcom Ti píšem

o svojich pocitoch,

srdcom Ti píšem

len o nás dvoch.

Srdcom píšem Tebe len,

srdcom píšem, že už

dávno Ťa milujem.

Srdcom Ti píšem,

že si môj jediný,

srdcom Ti píšem,

že nebude nik iný.

Dobre viem...

Dobre viem, že ma neľúbiš,

dobre viem, že ku mne nič necítiš.

Dobre viem, že len o nej snívaš,

dobre viem, čo práve prežívaš.

Dobre viem, že nikdy nebudeš môj,

dobre viem, že nevyhrám tento boj.

Závidím

Závidím tej pre ktorú žiješ,

závidím tej ktorú tak

veľmi miluješ.

Závidím tej ktorú chceš bozkávať,

závidím tej ktorú chceš navždy mať.

Závidím tej o ktorej hovoríš,

závidím tej o ktorej stále sníš.

Table of Contents

Obálka

Titulná strana

I. Kapitola

Vyznanie

Bez Teba

Diaľka

Nečakám

Srdcom Ti píšem

Dobre viem...

Závidím

II.Kapitola